ONEE เด้ง 5% ลุ้นรายได้ปีนี้โต 10% รับอีเวนต์ฟื้น โบรกชูเป้า 11.60 บ.
ONEE ดีด 5% เก็งรายได้ปีนี้โต 10% อานิสงส์อีเวนต์-เศรษฐกิจฟื้น หนุน โบรกแนะนำราคาเป้าหมาย 11.60 บ.
ONEE ดีด 5% เก็งรายได้ปีนี้โต 10% อานิสงส์อีเวนต์-เศรษฐกิจฟื้น หนุน โบรกแนะนำราคาเป้าหมาย 11.60 บ.
30 ส.ค. 2565

ผู้สื่อข่าวรายงานว่า วันนี้ (30 ส.ค.65) ราคาหุ้น บริษัท เดอะ วัน เอ็นเตอร์ไพรส์ จำกัด (มหาชน) หรือ ONEE ณ เวลา 14:36 น. อยู่ที่ระดับ 10.30 บาท บวก 0.45 บาท หรือ 4.57% สูงสุดที่ระดับ 10.40 บาท ต่ำสุดที่ระดับ 9.80 บาท ด้วยมูลค่าการซื้อขาย 53.45 ล้านบาท

บล.พาย ระบุในบทวิเคราะห์ ว่า ทางฝ่ายวิจัยชอบ ONEE เพราะมีสถานะในการผลิตคอนเทนต์ป้อนแพลตฟอร์มออนไลน์ที่เหนือคู่แข่ง ขณะเดียวกันยังชิงส่วนแบ่งตลาดในอุตสาหกรรมทีวีดิจิทัลได้ต่อเนื่อง แนะนำ “ซื้อ” ราคาเป้าหมาย 11.60 บาท
ด้าน บล.เอเอสแอล ระบุในบทวิเคราะห์ ว่า แนวโน้มครึ่งปีหลัง 65 มี Event ที่อยู่ pipeline มากกว่า 13 รายการ มีทั้งการจัด Concert, Fan meet ทั้งในและต่างประเทศ หนุนให้รายได้ปรับตัวขึ้นตาม และ GPM จะเพิ่มสูงขึ้น ทั้งนี้บริษัทตั้งเป้ารายได้ปีนี้เติบโตราว 10% โดดเด่นในทุกธุรกิจยกเว้นจาก ส่วนโฆษณาในเชิง sentiment ได้ประโยชน์จากงาน Thailand focus 2022 ในช่วงที่ผ่านมา และแนวโน้มการถูกคำนวนใน SET100 อาจทำให้นักลงทุนต่างชาติเพิ่มสัดส่วนการลงทุน รวมถึงแนวโน้มการฟื้นตัวของเศรษฐกิจและการคลายความกังวลโควิด-19 หนุนอุตสาหกรรมให้ฟื้นตัว แนะนำราคาเป้าหมาย 11.69 บาท